 Dịka a sị na ọ na-abụ onye mara chukwaa abịrịja akwụ ya, ọ bara ya urù nozuzu òkè, gọọmenti steeti Anambra ejikerela ịbagide natụmatụ iji usoro ọgbara ọhụụ were ejikwa àtịtị waste, bụ unyi na ihe ndị e kpofùrù nahịhịa na steeti ahụ, nakwa imeputagharị ha ka ha ghọrọzie akụnụba na ihe na-enye ego.  Aka na-achị steeti Anambra, bụ gọvanọ Willie Obianọ mere ka a mara nke a nAwka na mmemme ibinye aka nakwụkwọ nkwekọrịta nghọta maka ime nke ahụ, bụ ya na ụlọ ọrụ Redivivus Industries Limited mere. O kwuru na ebumnobi nke ahụ bụ iji hụ na e nwere usoro kacha mma e si ejikwa àtịtị na ya bụ steeti, bụ nke ga-enyekwa aka nụzọ pụrụ iche nịkwàlite ezi ọnọdụ obibi ndụ ụmụafọ steeti ahụ, ya na ezi ọnọdụ gburugburu b ịgbà.Gọvanọ Obianọ mekwara ka a mara na a ga-esitekwa na ya bụ ọmarịcha atụmatụ, bụ nke ga-egbu ọnụ ego ruru otu nde Dọlà na ụma otù, wee bàgide nịgbanwegharị na imepùtagharị atịtị na ihe ndị megasịrị mmebi ka bụrụzie ihe ga na-amụta ego.Dịka ya bụ nkwekọrịta e mere siri dị, ụlọ ọrụ ahụ, bụ Redivivus Industries Limited gà-ewère paseenti iri asaa na ise núrù ego a ga na-enweta site na ya bụ atụmatụ; steeti Anambra ga na-ewe paseenti iri abụọ na abụọ, ebe obodo a nọ na ya were eme ya bụ ihe ga na-ewe pasentị atọ.Nịkwado ya bụ atụmatụ kpọmkwem, gọvanọ Obianọ bìnyèrè aka nakwụkwọ nkwekọrịta ahụ naha gọọmenti steeti Anambra, ebe onyeisi ụlọ ọrụ Redivivus Industries Limited, bụ maazị Emeka Ajekwu bìnyere aka naha ụlọ ọrụ ahụ. 